
                          Nr. _______din _____________
A N U N Ţ
Universitatea de Medicină, Farmacie, Științe și Tehnologie „George Emil Palade” din Târgu Mureș organizează concurs pentru ocuparea unui post contractual vacant de Șef serviciu la Serviciul Tehnic și Mentenanță Patrimoniu.
Postul pentru care se organizează concurs este pe perioadă nedeterminată cu normă întreagă de 8 ore/zi.

Concursul va avea loc în perioada 21.10.2026 – 20.11.2026, la sediul UMFST G.E. Palade Târgu Mureș, str. Gheorghe Marinescu, nr. 38, și se va desfășura astfel: 

Proba scrisă va avea loc în data de 12.11.2026, ora 10.00 și interviul în data de 17.11.2026, ora 10.00 la sediul UMFST G.E. Palade Târgu Mureș.  
Condiții specifice de ocupare a postului de Șef serviciu în conformitate cu fișa  postului:
-  studii superioare de lungă durată finalizate cu diplomă de licență / inginer în: inginerie electrică, electrotehnică, energetică, instalații pentru construcții, mecanică, electromecanică, mecatronică, construcții, automatică sau IT;
- specializări: construcții, instalații, mecanică, electrică, energetică, electromecanică, automatizări și calculatoare, automatică și informatică industrială, electronică ;
-   vechime și experiență minim 3 ani;
- cunoștințe tehnice obligatorii: exploatarea , întreținerea și monitorizarea instalațiilor electrice, termice, sanitare, ventilație/HVAC, climatizare, rețele de utilități, grupuri electrogene și lifturi;

- cunoștințe legislative: legislația privind codul amenajării teritoriului, urbanismului și construcțiilor, securitate și sănătate în muncă, apărarea împotriva incendiilor, recepția lucrărilor, verificările tehnice periodice și noțiuni relevante de achiziții publice și management al contractelor de lucrări / servicii.
-  competențe digitale: operare PC (Word, Excel), utilizarea aplicațiilor de urmărire / raportare tehnică și interpretarea documentațiilor tehnice.
Condiții generale de ocupare a postului, conform Codului Muncii:

a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;

b) cunoaște limba română, scris și vorbit;

c) are capacitate de muncă în conformitate cu prevederile Legii nr. 53/2003 – Codul muncii, republicată, cu modificările și completările ulterioare;

d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;

e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;

f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;

h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).
Pentru înscrierea la concurs candidații vor prezenta un dosar care va conține următoarele documente:

a) formular de înscriere la concurs, conform modelului;

b) copia actului de identitate sau orice alt document care atestă identitatea, potrivit legii, aflate în termen de valabilitate;

c) copia certificatului de căsătorie sau a altui document prin care s-a realizat schimbarea de nume, după caz;

d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;

e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;

f) certificat de cazier judiciar sau, după caz, extrasul de pe cazierul judiciar;

g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;

h) certificat de integritate comportamentală;

i) curriculum vitae, model comun european;

j) certificatului medical eliberat de către medicul specialist de medicina muncii în baza avizului medical emis de către medicul specialist psihiatru și a adeverinței medicale eliberate de către medicul de familie.

Notă: sunt declarați admiși candidații care au obținut minimum 70 de puncte la proba scrisă/practică și  minimum 70 de puncte la interviu.

Dosarele de concurs se depun la Biroul Personal până la data de 03.11.2026, ora 14.00.  Informații la Biroul Personal telefon nr. 0265/215.551, int. 127.

Prof. univ. dr. Leonard AZAMFIREI
	                        ŞEF SERVICIU RESURSE UMANE,

